
ŠIAULIŲ MIESTO SAVIVALDYBĖS ADMINISTRACIJOS ŽEMĖS VALDYMO SKYRIUS

SPRENDIMO PROJEKTO „DĖL PRITARIMO IŠNUOMOTI 0,0071 HA PLOTO ŽEMĖS SKLYPO DALĮ BENDRAI NAUDOJAMAME ŽEMĖS SKLYPE VILNIAUS G. 245B, ŠIAULIŲ MIESTE“

AIŠKINAMASIS RAŠTAS

2025 m. ______________ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą sudaryti nuomos sutartį (toliau – Sutartis) dėl 0,0071 ha ploto žemės sklypo dalies bendrai naudojamame 0,0142 ha ploto žemės sklype Vilniaus g. 245B, Šiaulių mieste, įrašant sąlygą dėl galimybės statyti naujus statinius ar įrenginius ir (ar) rekonstruoti esamus statinius ar įrenginius.
Dabartinis sprendimo projekte aptariamų klausimų reguliavimas:
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 39.7 papunktyje nurodyta, kad valstybinės žemės nuomotojui nustačius, kad galima sudaryti valstybinės žemės nuomos sutartį Žemės įstatymuose 9 straipsnio 23 ir 26 (išnuomojamas valstybinės žemės sklypas statiniams ir (ar) įrenginiams eksploatuoti, kurių paskirtis neatitinka valstybinės žemės sklypo pagrindinės žemės naudojimo paskirties ir (ar) naudojimo būdo) dalyse nurodytais atvejais arba pašalinus neatitikimus, – valstybinės žemės nuomotojas užsako pagal šiuos papunkčius pageidaujamo išsinuomoti žemės sklypo individualųjį vertinimą;
Žemės sklype yra pastatas – boilerinė, kurio paskirtis – gamybos, pramonės, o žemės sklypo naudojimo būdas – susisiekimo ir inžinerinių komunikacijų aptarnavimo objektų teritorijos, todėl vertė, nuo kurios skaičiuojamas žemės nuomos mokestis, nustatyta atlikus individualų turto vertinimą.
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Žemės sklype esantis pastatas – boilerinė (unikalus Nr. 2996-4009-4018) pastatytas 1966 m., ekonomiškai pagrįstos naudojimo trukmės terminas yra 80 metų, nuomos terminas apskaičiuojamas pagal statinių ar įrenginių, pastatytų iki 1996 m. sausio 1 d. nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių pastatytų iki 1996 m. sausio 1 d.,  saugaus naudojimo termino nustatymo tvarka.
T = S – (S x (N / 100)) + M
T = S (saugaus naudojimo terminas) – (S (saugaus naudojimo terminas) x (N (nusidėvėjimo procentas) / 100)) + M (kadastro duomenų nustatymo data).
T = 80 – (80 x (66/100)) + 1998 = 2025-2025 = 0 metų
Kadangi paskaičiavus nuomos terminas yra 0 metų, valstybinės žemės nuomos sutartis sudaroma terminui, ne ilgesniam kaip viena dešimtoji dalis nustatytos statinio ar įrenginio ekonomiškai pagrįstos naudojimo trukmės, t. y. 8 metams.
2025-10-02 atlikus faktinių duomenų patikrinimą vietoje (akto Nr. ŽV-312) nustatyta, kad statinys yra tinkamas naudoti ir naudojamas pagal Nekilnojamojo turto registre įregistruotą jo tiesioginę paskirtį. Žemės sklypas suformuotas mažesnio dydžio nei reikalingas statiniui eksploatuoti. Dėl žemės sklypo gretimybių nėra galimybės pakeisti suformuoto žemės sklypo dydžio.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.
Sprendimo projekte numatytos naujos teisinio reglamentavimo nuostatos:
Nenumatoma
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistas Egidijus Bučys, tel. +370 41 509 583. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

